กลุ่มแบงก์ เตรียมรับแรงกระตุ้น 2H58โบรกฯ มองสินเชื่อปีนี้เติบโตได้ 6%
บล.ธนชาต คาดว่าสินเชื่อในกลุ่มธนาคารจะมีแนวโน้มแข็งแกร่งขึ้นในช่วงครึ่งปีหลังของปี 58 และยังคงคาดว่าอัตราการเติบโตของสินเชื่อจะเป็น 6% ในปีนี้ โดย top picks ยังคงเป็น KBANK (199 บาท แนะนำ “ซื้อ”) และ TISCO (46.5 บาท แนะนำ “ซื้อ”)
24 มิ.ย. 2558

บล.ธนชาต ระบุในบทวิเคราะห์ (24 มิ.ย.) ว่าจากการฟื้นตัวของเศรษฐกิจไทยยังไม่ดีขึ้น การปล่อยสินเชื่อของธนาคารจึงยังไม่มีสัญญาณที่จะเพิ่มขึ้น แต่ยังคงคาดว่าสถานการณ์จะได้รับแรงกระตุ้นในช่วงครึ่งปีหลังของปี 58 และยังคงคาดว่าสินเชื่อจะเติบโต 6% ในปีนี้ ยังคงน้ำหนัก “OVERWEIGHT” ให้กับกลุ่มธนาคารไทย เพราะเชื่อว่าตลาดได้สะท้อนการชะลอตัวของสินเชื่อเข้าไปในราคาหุ้นแล้ว
ทั้งนี้คาดว่าไตรมาส 2/58 จะเป็นจุดที่มีการเติบโตแย่ที่สุด และคาดว่ากำไรของกลุ่มธนาคารมีแนวโน้มที่จะเติบโต 14% ในปี 59 โดย top picks ยังคงเป็นธนาคารกสิกรไทย จำกัด (มหาชน) หรือ KBANK (199 บาท แนะนำ “ซื้อ”) และบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO (46.5 บาท แนะนำ “ซื้อ”)
สำหรับอัตราการเติบโตของสินเชื่อในเดือน พ.ค. หดตัวลงเล็กน้อย 0.02% ทำให้ 5MTD growth เหลือเพียง 1% โดยเกิดจากสินเชื่อรถยนต์ที่อ่อนแอ ซึ่งมาจากยอดขายรถยนต์และการชำระคืนหนี้มีแค่ BBL และ KTB ที่มีการเติบโตเชิงบวก และคาดว่าการเติบโตมีแรงขับเคลื่อนมาจากความต้องการเงินทุนหมุนเวียนของบริษัทต่างๆ
ทั้งนี้คาดว่าสินเชื่อในกลุ่มธนาคารจะมีแนวโน้มแข็งแกร่งขึ้นในช่วงครึ่งปีหลังของปี 58 และยังคงคาดว่าอัตราการเติบโตของสินเชื่อจะเป็น 6% ในปีนี้ เงินฝากลดลงเพียงเล็กน้อย ทำให้ยังสามารถควบคุม LDR ได้
อย่างไรก็ตามดอกเบี้ยธนาคารที่ลดลงจะกดดัน NIM เนื่องจากการเติบโตของสินเชื่อที่ยังคงอ่อนแอ NIM ที่ลดลง และทำให้การตั้งสำรองสูงขึ้น คาดว่าตัวเลขกำไรในช่วงไตรมาส 2/58 จะเป็นจุดต่ำสุดของ earnings cycle ของกลุ่มธนาคารไทย เนื่องจากราคาหุ้นได้มีปรับลดไปแล้ว แนะนำให้สะสม KBANK (ซึ่งมีฐานรายได้ที่ไม่ใช่ดอกเบี้ยที่แข็งแกร่ง) และ TISCO (ที่มี bottom-up story อย่างชัดเจน)
 
 
 